Inaciu Galán - Uiquipedia

# Inaciu Galán

### De Uiquipedia

Inaciu Galán y González (Xixón, 1986) ye un escritor y activista pola defensa del asturianu, llabor esta última na que vien realizando dende 2003 los programes Xuventú d'anguaño y Asina foi... el Surdimientu na emisora local Onda Peñes. Por esti últimu programa recibió nel añu 2005 el Premiu Enriqueta González Rubín de periodismu, otorgáu pol Principáu d'Asturies. Tien collaborao amás con Televisión Local Xixón (TLG)y colos diarios electrónicos Asturies.com y Asturnews.com.

Dende 2004 participare na organización de dellos actos de calter cultural alrodiu de la llingua asturiana y tien collaborao en publicaciones como El Gomeru (como traductor), Lletres Asturianes, Reciella Malory, La Ratonera, La Nueva Quintana y La Migaya.

Nel añu 2006 espublizó'l primer diccionariu del asturianu con una llingua estranxera, el Diccionariu básicu asturianu-inglés / inglés-asturianu // Introductory Asturian-English / English-Asturian Dictionary (Con entamu d'Ana Cano, presidenta de la Academia de la Llingua Asturiana y decana de la facultá de Filoloxía de la Universidá d'Uviéu). Na Selmana de les Lletres Asturianes del añu 2006 foi seleicionáu na antoloxía L'álbum de Talía, editada pola Xunta Xeneral del Principáu d'Asturies pa la llectura de testos teatrales polos diputaos.

Anguaño enseña llingua asturiana na Universidá Popular de Xixón y en cursos pa funcionarios de dellos conceyos asturianos.

## [editar] Obres

- Diccionariu básicu asturianu-inglés/inglés-asturianu / Introductory Asturian-English/English-Asturian Dictionary (2006) ediciones Trabe, ISBN 84-8053-395-1).

Retrieved from "http://ast.wikipedia.org../../../i/n/a/Inaciu_Gal%C3%A1n_cc68.html"

Categoría: Escritores d'Asturies

##### Views

- Artículu
- Discusión
- Revisión actual

##### Buscar